Miłoćicy

Miłoćicy ( Miltitz) su wjes w Njebjelčanskej gmejnje Budyskeho wokrjesa. Leža wuchodnje Kamjenca při rěčce Jaworje mjez Njebjelčicami a Pančicami-Kukowom. 

Wo wjesnu zhromadnosć stara so 1995 załožene wjesne towarstwo Miłočanska žaba z.t. z něhdźe 60 čłonami.Towarstwo zesylnja zhromadnosć. W Serbskich Nowinach dnja 8. januara 2016

 Geografija 
Michał Rostok naliči 1887 slědowace serbske ležownostne mjena w Miłoćicach: Žaba, Zaws, Koleš, Prěčnik, Zakupc, Skopčk, Zahončk, Cěže, Jark, Dračina, Tradowc, Žłob, Lipica.Michał Rostok: Ležownostne mjena. W: ČMS 40 (1887), str. 3–50, tu str. 24 (digitalizat).

mini|center|upright=1.7|Powětrowy wobraz Miłoćic z Kamjenskimi horami w pozadku

 Stawizny 
mini|Swjaty křiž a pomnikaj za padnjenych wobeju swětoweju wójnow wosrjedź Miłoćic
Wjeska Miłoćicy so 1348 prěni raz z mjenom Mylticz naspomni. Mjeno wotwodźuje so wot staroserbskeho mjena Miłota – městnosć wěsteho Miłoty. Ležownostne knjejstwo njewukonješe – porno wokolnym wsam – klóšter, ale Budyske tachantstwo.

 Wobydlerstwo 
We 1880tych lětach mějachu Miłoćicy po Mukowej statistice cyłkownje 170 wobydlerjow, z nich 162 Serbow (95 %) a wósom Němcow. Arnošt Černik zwěsći po přićahu wusydlencow po Druhej swětowej wójnje w lěće 1956 serbskorěčny podźěl ludnosće wot jenož hišće 68 %.

1925 bě wot cyłkownje 179 wobydlerjow 174 katolskich (97 %) a jenož pjeć ewangelskich.

 Přisłušnosć 
Gmejna: Hač do 1957 bě wjeska samostatna gmejnska wjeska, po tym so Wěteńčanskej gmejnje přizamknje, doniž so 1974 do Njebjelčanskeje gmejny njepřiwza.
Wokrjes: 1777 wokrjes Budyšin, 1843 Krajny sudnistwowy wobwod Budyšin (Landgerichtsbezirk Bautzen), 1856 Sudnistwowy zarjad Kamjenc (Gerichtsamt Kamenz), 1875 Hamtske hejtmanstwo Kamjenc (Amtshauptmannschaft Kamenz), 1952 wokrjes Kamjenc, 1994 wokrjes Kamjenc, 2008 wokrjes Budyšin
Wosada: Romsko-katolsce je wjeska hižo přeco k Chróšćanskej wosadźe přisłušaca. Ewangelsce słuša wjeska z lěta 1875 k Protecam, wot 2001 k cyrkwinskej wosadźe Smječkecy.

 Ličba wobydlerjow 
1777: 14 burow, 8 chěžkarjow
1834: 170
1871: 156
1890: 164
1910: 159
1925: 179
1939: 156
1946: 209
1950: 233
1964: 257
2004: 234
2012: 225
: 

 Wosebitosće 
 Miłočanska žaba – hoberski zornowcowy kamjeń při Jaworje blisko Miłoćic
 Miłočanska skała – južnje Kamjenskeje šoseje
Hlej tež: Lisćina kulturnych pomnikow w Miłoćicach

 Wosobiny 
 Pětr Innocenc Jawork (1836–97) – farar, publicist
 Jurij Libš (1857–1927) – farar, rěčespytnik a spisowaćel
 Jan Wawrich (1833–60) – zastojnik, spisowaćel

 Žórła 



 Wotkazy 

nebelschuetz.de – Miłoćicy
Webstrona wjesneho towarstwa „Miłočanska žaba“ (serbsce)

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Njebjelčicy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1348
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1974